Honda Integra

Honda Integra (na niektorých trhoch ako Acura Integra) je športový automobil, ktorý v rokoch 1985 až 2006 vyrábala japonská automobilka Honda. Jeho predchodcom bola Honda Quint. ako luxusný a športovo orienotvaný automobil sa Integra stala v roku 1986 jedným z prvých modelov značky Acura, popri modeli Legend. Počas jej výroby bola oceňovaná pre svoje vyvážené jazdné vlastnosti a výkon.
Názov Integra bol pôvodne používaný automobilkou Honda na označenie VT250F a v súčasnosti sa používa na označenie skútra série NC700.
Časopis "Car and Driver" zaradil model Integra šesťkrát do svojho každoročného zoznamu Car and Driver Ten Best: v rokoch 1987, 1988, 1994, 1995, 1996 a 1997. V roku 2002 a 2003 sa Integra opäť dostala do tohto zoznamu ako Acura GSX. V roku 2006 nazval model Integra Type-R (DC2) časopis "Evo Magazine" ako "najlepší automobil s predným náhonom".
Prvá generácia (1985–1989).
Prvá generácia mala premiéru v Japonsku v roku 1985 ako Honda Quint Integra, dostupná iba na Japonskom trhu. Päťdverový hatchback a štvordverový sedan boli dostupné s 1,6-litrovým radovým štvrovacovým motorom s rozvodom DOHC a 16 ventilmi na valec. Vo väčšine európskych krajín bol v ponuke len päťdverový liftback s 1,5-litrovým karburátorovým motorom. Päťdverový liftback sa tiež predával v Austrálii, ale pod názvom Rover 416i.
Bola jedinou generáciou, ktorá bola predávaná v 3-dverovej, 4-dverovej a 5-dverovej verzii. výroba 5-dverového hatchbacku bola ukončená v roku 1988.
Druhá generácia (1990-1993).
Druhá generácia bola uvedená v roku 1989 a v tejto generácii začala automobilka Honda montovať jeden z prvých motorov VTEC do JDM modelu Integra DA. B16A je 1,6-litrový atmosférický radový štvrovalec so špecifickým výkonom 118 kW/160 koní.
Existovali dva vatianty vrcholných VTEC DOHC modelov, RSi a XSi.
Tretia generácia (1994-2001).
Honda uviedla model tretej generácie v roku 1993 v Japonsku. Divízia Acura ju nasledovala v roku 1994. Mala nezvyčajné štyri predné svetlomety. Štandardný výkon z radového štvorvalca B18B bol zvýšený na 106 kW/144 koní. Vrcholný model bol v Japonsku známy ako "Si" a poháňal ho motor B18C s výkonom 131 kW/178 koní. V roku 1996 bol vrcholný model premenovaný na "SiR".
DC2 Type-R.
V roku 1995 Honda uviedla model Integra Type-R pre japonský domáci trh. Táto JDM verzia mala podlhovasté predné svetlomety, avšak pre ostatné trhy mala Integra Type-R štyri okrúhle predné svetlomety.
DC2 Type-R mala továrensky upravený radový štvorvalec B18C s výkonmi 147 kW/200 koní (Japonsko), 143 kW/195 koní (USA) a 140 kW/190 koní (Európa). Model DC2 Type-R bol vybavený 5-rýchlostnou manuálnou prevodovkou so skrátenými prevodovými pomermi a tiež samosvorným diferenciálom. Mala významne zlepšené výkonové charakteristiky a riadenie oproti modelom GS-R/Si/SiR.
Integra (DB9) s pohonom všetkých kolies.
Tretia generácia sa vyrábala aj s možnosťou voliteľného pohononu všetkých kolies. Táto možnosť bola len pre 4-dverový sedan, ZXi4WD (1993-1995) a Xi4WD (1995-2000). 1,6-litrový radový štvorvalec s rozvodom SOHC bol spojený s pohonom Honda Real Time AWD.
Štvrtá generácia (2001-2006).
Štvrtá generácia bola uvedená v Japonsku dňa 13. apríla 2001 a vyrábala sa od júla 2001 do jála 2006. Pre Severnú Ameriku niesla označenie Acura RSX. Táto generácia mala úplne nový motor série Honda K.
Model DC5 Type-R (iba pre Japonsko) mal 2-litrový radový štvorvalec K20A DOHC i-VTEC s výkonom 164 kW/223 koní. Bol vybavený sedadlami Recaro, štvorpiestikovými predným brzdami Brembo, 6-rýchlostnou manuálnou prevodovkou so skrátenými prevodovými pomermi, samosvorným diferenciálom a tvrdším pružením.